CELEX: 32017D2077
Language: sl
Date: 2017-11-10 00:00:00
Title: Izvedbeni sklep Komisije (EU) 2017/2077 z dne 10. novembra 2017 o spremembi Odločbe Komisije 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti (notificirano pod dokumentarno številko C(2017) 7374) (Besedilo velja za EGP. )

14.11.2017   
            
            
               SL
            
            
               Uradni list Evropske unije
            
            
               L 295/75
            
         IZVEDBENI SKLEP KOMISIJE (EU) 2017/2077
   z dne 10. novembra 2017
   o spremembi Odločbe Komisije 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti
   
      
         (notificirano pod dokumentarno številko C(2017) 7374)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1) in zlasti člena 4(6) Odločbe,
   ob upoštevanju naslednjega:
   
               (1)
            
            
               Odločba Komisije 2005/50/ES (2), kakor je bila spremenjena z Izvedbenim sklepom Komisije 2011/485/EU (3), usklajuje tehnične pogoje za razpoložljivost in učinkovito uporabo radiofrekvenčnega pasu v območju 24 GHz za opremo avtomobilskih radarjev kratkega dosega. Ti radarji prispevajo k preprečevanju trčenj avtomobilov.
            
         
               (2)
            
            
               Odločba 2005/50/ES je državam članicam naložila obveznosti statističnega poročanja, vključno z zahtevo, da letno zbirajo podatke o številu vozil, opremljenih z radarjem kratkega dosega, ki uporablja radiofrekvenčni pas v območju 24 GHz.
            
         
               (3)
            
            
               Čeprav bi bilo treba ohraniti obveznost nadzora uporabe območja 24 GHz s strani radarjev kratkega dosega, se zdaj zdi nesorazmerno zahtevati od vsakega nacionalnega organa, da letno sistematično pošilja statistične podatke, kot določa Odločba 2005/50/ES. Nacionalni upravni viri bi bili bolje uporabljeni, če bi države članice ta statistična poročila pošiljala le na zahtevo Komisije. Komisija bi lahko zahtevala ta statistična poročila v možnem, vendar malo verjetnem primeru poročanja o motenju ali nenadnem povečanju števila vozil, opremljenih z radarji v območju 24 GHz.
            
         
               (4)
            
            
               Od sprejetja Odločbe 2005/50/ES ni bilo poročanja o škodljivem motenju s strani navedenih storitev, ki so zaščitene z Odločbo. Število vozil, opremljenih z radarjem kratkega dosega, ki uporablja radiofrekvenčni pas v območju 24 GHz, na splošno ostaja nizko in v vsakem primeru na ravni, ki je veliko nižja od praga 7 % skupnega števila vozil v prometu v posamezni državi članici. Ta prag velja za kritični delež, pod katerim se domneva, da ne bi bilo povzročeno škodljivo motenje za druge uporabnike pasu v območju 24 GHz.
            
         
               (5)
            
            
               Odločbo 2005/50/ES bi bilo zato treba ustrezno spremeniti.
            
         
               (6)
            
            
               Ukrepi iz tega sklepa so v skladu z mnenjem Odbora za radijski spekter –
            
         SPREJELA NASLEDNJI SKLEP:
   Člen 1
   Odločba 2005/50/ES se spremeni:
   
                
            
            
               V Prilogi k Odločbi se besede „Letno se zbirajo naslednji podatki:“ nadomestijo z:
               
                  „Na zahtevo Komisije se zbirajo naslednji podatki:“
               
            
         Člen 2
   Ta odločba je naslovljena na države članice.
   
      V Bruslju, 10. novembra 2017
      
         
            Za Komisijo
         
         Mariya GABRIEL
         
            Članica Komisije
         
      
   
   
      (1)  UL L 108, 24.4.2002, str. 1.
   
      (2)  Odločba Komisije 2005/50/ES z dne 17. januarja 2005 o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti (UL L 21, 25.1.2005, str. 15).
   
      (3)  Izvedbeni sklep Komisije 2011/485/EU z dne 29. julija 2011 o spremembi Odločbe 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti (UL L 198, 30.7.2011, str. 71).